ddrg/super_eurlex huggingface dataset:
Pe lângă scenariul de referință care implică o abordare prin care politicile în vigoare rămân neschimbate, inițiativa identifică trei opțiuni de politică. Opțiunea 1 propune măsuri fără caracter obligatoriu pentru a promova generarea și schimbul de date. Opțiunea 2 constă într-un cadru legislativ al UE care conține o abordare comună privind generarea și schimbul de date. Aceasta impune autorităților publice care doresc să obțină date cu privire la serviciile STR să gestioneze sisteme de înregistrare pentru gazde (care implică acordarea unui număr de înregistrare unic pentru fiecare listare). Aceste sisteme de înregistrare pot fi gestionate la nivel național, regional sau local, dar trebuie să fie în concordanță cu un model UE (care conține unele cerințe procedurale și de fond). De asemenea, autoritățile publice trebuie să prevadă un punct de intrare digital unic care să ofere informațiile de care au nevoie platformele și gazdele și să permită gazdelor să îndeplinească formalitățile online. Platformele vor trebui să permită afișarea numerelor de înregistrare și să transmită autorităților publice care dispun de sisteme de înregistrare (prin intermediul unui punct de intrare digital unic) un set închis de date privind activitatea. Platformele mici și microplatformele cu o activitate limitată vor beneficia de cerințe mai indulgente privind transmiterea datelor. Opțiunea 3 constă în aceleași măsuri prezentate în opțiunea 2, dar are un domeniu de aplicare și o intensitate mai ample, deoarece ar necesita crearea unor sisteme naționale de înregistrare pentru a asigura înregistrarea tuturor gazdelor din întreaga UE. Opțiunea 2 este opțiunea preferată, deoarece ar asigura transparența și transmiterea de date privind activitatea serviciilor STR de către platforme într-un mod eficace, dar ar permite autorităților regionale/locale să decidă dacă au nevoie de date și ce tip de date pot obține atunci când solicită gazdelor să se înregistreze (identificarea gazdelor și a unității).

C. Impactul opțiunii preferate
Clarificarea cadrului juridic și dispozițiile care clarifică rolurile autorităților vamale și ale autorităților de acordare a licențelor ar implica, în general, o implicare mai mare a autorităților vamale pentru a asigura supravegherea expedierilor de arme de foc. Autoritățile vamale vor trebui să pună în aplicare legislația sectorială privind armele de foc, asigurându-se, în special, că armele de alarmă și de semnalizare importate sunt clasificate în mod adecvat și sunt însoțite de documentația necesară sau că numai armurierii pot importa componentele semifinite. Având în vedere volumul redus al importurilor și exporturilor de arme de foc (0,027 % din totalul importurilor UE și 0,069 % din totalul exporturilor UE), precum și faptul că autoritățile vamale nu efectuează controale sistematice, ci doar controale fizice bazate pe profiluri de risc sau doar verificări ex post ale documentelor, impactul este considerat a fi limitat. În mod similar, impactul utilizării obligatorii a unei platforme specifice pentru schimbul de informații privind refuzurile de acordare a autorizațiilor ar fi limitat, având în vedere numărul mic de refuzuri emise în fiecare an (aproximativ 30 de refuzuri pe an). Este probabil ca instituirea unor sisteme computerizate de evidență a datelor pentru autorizațiile de import și export să necesite investiții IT cu caracter excepțional în majoritatea statelor membre. Deși niciun stat membru nu a părut pregătit să furnizeze o estimare, toate statele membre consultate în cadrul consultării specifice au considerat că ar fi un exercițiu fezabil. Costul ar fi compensat în mare măsură de avantajul de a permite o legătură directă cu sistemele naționale de evidență a datelor ale proprietarilor legali de arme de foc și cu registrele armurierilor.
Obiectivele pot fi atinse prin îmbinarea mai multor opțiuni de politică în cele trei domenii. -Raportarea TVA: opțiunile sunt următoarele: (1) recomandarea unei CRD la nivelul UE; (2) solicitarea întreprinderilor de a înregistra datele privind operațiile în format (formate) prestabilit(e); (3) introducerea CRD la nivelul UE și (4) introducerea CRD atât la nivelul UE, cât și la nivel național. -Tratamentul în materie de TVA aplicat economiei platformelor: opțiunile sunt următoarele: (1) clarificarea juridică a naturii serviciilor furnizate și a statutului furnizorului, coroborată cu simplificarea obligațiilor de păstrare a evidențelor; (2) introducerea unei dispoziții privind „furnizorul presupus” (deemed supplier), prin care platforma colectează TVA-ul aferent furnizării (i) anumitor servicii de cazare și transport, (ii) tuturor serviciilor de cazare și transport sau (iii) tuturor serviciilor furnizate prin intermediul platformelor. -Înregistrarea în scopuri de TVA: opțiunile se referă la comerțul din interiorul UE ( ghișeul unic sau OSS) și la importul de mărfuri cu valoare redusă ( ghișeul unic pentru importuri sau IOSS): oPrintre opțiunile ghișeului unic se numără: (1) o extindere minoră a ghișeului unic care vizează toate livrările interne de bunuri B2C; (2) o extindere mai amplă a ghișeului unic care vizează toate livrările interne de bunuri B2C și transferul transfrontalier de bunuri (proprii) și (3) introducerea taxării inverse pentru livrările B2B efectuate de persoane nestabilite; oPrintre opțiunile ghișeului unic pentru importuri se numără: (1) impunerea obligativității ghișeului unic pentru importuri în cazul (a) furnizorilor presupuși, (b) persoanelor impozabile care efectuează vânzări la distanță în UE peste o anumită limită sau (c) persoanelor impozabile care efectuează vânzări la distanță în UE, fără nicio limită, precum și (2) eliminarea pragului de 150 EUR pentru utilizarea ghișeului unic pentru importuri. Întrucât numărul total de opțiuni în cele trei domenii în care au fost identificate probleme permite sute de combinații posibile, au fost reținute cinci abordări succesive (statu-quo, minimalistă, moderată, amplificată și maximă) care sporesc treptat intensitatea intervenției UE. Abordarea amplificată (care îmbină introducerea CRD la nivelul UE, o dispoziție privind furnizorul presupus pentru toate sectoarele de cazare și transport și o combinație între extinderea mai largă a ghișeului unic, taxarea inversă și ghișeul unic pentru importuri cu caracter obligatoriu) este mai bine echilibrată în ceea ce privește eficacitatea, proporționalitatea și subsidiaritatea, în timp ce abordarea maximă (care include, în plus, CRD interne, toate serviciile furnizate prin intermediul platformelor și eliminarea pragului de 150 EUR pentru utilizarea ghișeului unic pentru importuri) are cea mai mare eficiență.
Pentru opțiunea mixtă, care a fost preferată, se estimează că valoarea economiei informațiilor din sectorul public/seturilor de date cu valoare ridicată va crește la 276 miliarde EUR în 2028. Se preconizează că ponderea acestora din PIB va crește la 2,00 % în 2028, față de 1,85 % în cazul în care nu se iau măsuri (scenariul de referință). Aceasta înseamnă că opțiunea preferată are un impact incremental de 21 de miliarde EUR comparativ cu scenariul de referință. Aceasta este mai mare cu 8 miliarde EUR și decât valoarea obținută prin punerea în aplicare a opțiunii de intensitate mai scăzută (268 de miliarde EUR). Impactul total are efecte directe și indirecte. În 2028, efectul viitor indirect al punerii în aplicare a opțiunii preferate ar fi de 201 miliarde EUR. Aceasta înseamnă cu 16 miliarde EUR mai mult decât scenariul de referință (185 de miliarde EUR). Efectul direct al opțiunii preferate este de 75 miliarde EUR, ceea ce reprezintă un impact incremental de 6 miliarde EUR față de scenariul de referință pentru 2028. Cifrele de mai sus nu reprezintă decât estimări, deoarece este dificil să se cuantifice anumite beneficii specifice care corespund unui anumit set de date, valoarea lor fiind adesea mai bine exprimată în combinație cu alte seturi de date. Utilizându-se cadrul elaborat odată cu studiul de evaluare a impactului, seturile de date au fost asociate cu un set de indicatori din diferite domenii macroeconomice, precum și cu rezultate ale cercetării documentare și cu contribuții ale diferitelor părți interesate. Pe lângă impactul economic estimat, inițiativa ar trebui să aibă și beneficii sociale și de mediu. Disponibilitatea unui volum mai mare de informații referitoare la societăți are beneficii sociale evidente, printre altele, pentru combaterea criminalității (inclusiv a criminalității financiare), creșterea implicării cetățenilor și a răspunderii guvernamentale (de exemplu, în ceea ce privește sprijinirea publică a întreprinderilor). Se preconizează că reutilizarea datelor privind mediul, mobilitatea spațială și meteorologia va contribui, printre altele, la desfășurarea de activități de cercetare privind schimbările climatice, la reducerea poluării aerului urban și la îmbunătățirea infrastructurii de transport. Măsurile de gestionare a pandemiei de COVID-19 au demonstrat, la rândul lor, importanța geolocalizării spitalelor, a infrastructurii relevante și a persoanelor.
1.

La data de 27 iunie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse prin care întreprinderea Energetický a průmyslový holding, a.s. („EPH”, Republica Cehă) dobândește, în sensul articolului 3 alineatul (1) litera (b) din Regulamentul privind concentrările economice, controlul asupra întregilor întreprinderi Centrica Langage Ltd („Centrica Langage”, Regatul Unit) și Centrica SHB Ltd („Centrica SHB”, Regatul Unit) prin achiziționare de acțiuni.
1.

La 29 iunie 2017, Comisia Europeană a primit o notificare a unei tranzacții propuse în temeiul articolului 4 din Regulamentul (CE) nr. 139/2004 al Consiliului (1) („Regulamentul privind concentrările economice”), prin care Toray Industries, Inc. („Toray”, Japonia) și Mitsui & Co., Ltd. („Mitsui”, Japonia) intenționează să dobândească controlul în comun, în sensul articolului 3 alineatul (1) litera (b) din Regulamentul privind concentrările economice, asupra Soda Aromatic Co., Ltd. („Soda”, Japonia).
9.

Comisia consideră că angajamentele finale elimină preocupările în materie de concurență identificate. Prin urmare, proiectul de decizie declară tranzacția propusă ca fiind compatibilă cu piața internă și cu Acordul privind SEE, sub rezerva respectării angajamentelor finale stabilite sub formă de condiții și obligații, anexate proiectului de decizie.
34.

Cu toate acestea, pe baza rezultatelor testului de piață și a evaluării acestuia, Comisia a considerat că angajamentele din 4 mai 2015 generau preocupări în ceea ce privește următoarele aspecte: (a) activitățile legate de specialitățile de ciocolată au fost excluse din cesionare; (b) criteriile privind cumpărătorul nu impun cumpărătorului să dețină cunoștințe specifice referitoare la lanțul valoric pentru cacao și ciocolată; (c) acordul de aprovizionare nu a acordat cumpărătorului suficientă flexibilitate în ceea ce privește volumele achiziționate și modificarea cantităților de la an la an.
1.

La 10 iulie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse prin care întreprinderea Hubei Aviation Precision Machinery Technology Co., Ltd. (China) (denumită în continuare „HAPM”), controlată în ultimă instanță de Aviation Industry Corporation of China, Beijing (China) („AVIC”), și întreprinderea Magna International Inc. (Canada) („Magna”) dobândesc, în sensul articolului 3 alineatul (4) din Regulamentul privind concentrările economice, controlul în comun asupra Hubei HAPM MAGNA Seating Systems Co., Ltd. (China) („JV”), prin achiziționare de acțiuni într-o societate nou creată care constituie o întreprindere comună.
8.

După prezentarea observațiilor sale privind versiunea neconfidențială a rezumatului CO, [o persoană terță interesată] a solicitat DG Concurență să primească acces la o versiune mai puțin editată a CO. DG Concurență a respins cererea respectivă și, ulterior, la 9 februarie 2017, [persoana terță interesată] a formulat o cerere către consilierul-auditor prin care solicita să i se furnizeze o versiune completă a CO. [Persoana terță interesată] a susținut că rezumatul CO la care DG Concurență i-a dat acces nu îi permitea să răspundă în mod cuprinzător.
1.

La data de 25 august 2017, Comisia Europeană a primit, în temeiul articolului 4 și ca urmare a unei cereri motivate efectuate în temeiul articolului 4 alineatul (5) din Regulamentul (CE) nr. 139/2004 al Consiliului (1), o notificare a unei concentrări propuse prin care întreprinderea AUNDE Achter & Ebels GmbH, care aparține Grupului AUNDE („AUNDE”, Germania) și este controlată de CCBA GmbH & Co. KG, și întreprinderea Bader Holding GmbH, care aparține Grupului Bader („Bader”, Germania) și este controlată de Bader GmbH & Co. KG, dobândesc, în sensul articolului 3 alineatul (4) din Regulamentul privind concentrările economice, controlul în comun asupra întreprinderii AUNDE C & S GmbH („JV”, Germania), prin achiziționare de acțiuni într-o societate nou-creată care constituie o întreprindere comună.
9.

La 20 decembrie 2016, Comisia a transmis Facebook o comunicare privind obiecțiunile (denumită în continuare „CO”). În CO, Comisia a comunicat evaluarea sa preliminară potrivit căreia în cazul M.7217 — Facebook/WhatsApp, Facebook Inc., în mod intenționat sau cel puțin din neglijență, a furnizat informații incorecte sau care induc în eroare în: (i) notificarea sa transmisă în temeiul articolului 4 din Regulamentul privind concentrările economice; și (ii) într-un răspuns din 23 septembrie 2014 la o cerere de informații transmisă la 18 septembrie 2014 în temeiul articolului 11 alineatul (2) din Regulamentul privind concentrările economice. De asemenea, Comisia și-a exprimat în CO opinia preliminară potrivit căreia ar trebui să fie impuse amenzi societății Facebook Inc., în conformitate cu articolul 14 alineatul (1) literele (a) și (b) din Regulamentul privind concentrările economice.
1.

Facebook, Inc. (denumită în continuare și „partea care a făcut notificarea”) este un furnizor de site-uri și aplicații pentru dispozitive mobile („aplicații”) care oferă funcționalități de socializare în rețea, de comunicare pentru consumatori și de partajare a fotografiilor și a materialelor video. Facebook, Inc. furnizează, de asemenea, spațiu publicitar online. În special, aceasta oferă platforma de socializare „Facebook” („FB”), aplicația de comunicare pentru consumatori „Facebook Messenger” (denumită și „FBM”) și platforma de partajare a fotografiilor și materialelor video „Instagram” („IG”). În SEE, Facebook, Inc. își desfășoară activitatea prin intermediul filialei sale deținute integral, Facebook Ireland Limited. Împreună, Facebook, Inc. și Facebook Ireland Limited sunt denumite în continuare, în mod colectiv, „Facebook”.
1.

La data de 31 august 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Prezenta notificare vizează următoarele întreprinderi: — IFM Investors Pty Ltd (Australia), — PSA International Pte Ltd B (Singapore), controlată de Temasek Holdings (Singapore), — Mersin Uluslararası Liman İșletmeciliği A.Ș. (Turcia). IFM Investors Pty Ltd („IFM”) și PSA International Pte Ltd („PSA”) dobândesc, în sensul articolului 3 alineatul (1) litera (b) din Regulamentul privind concentrările economice, controlul în comun asupra Mersin Uluslararası Liman İșletmeciliği A.Ș. („MIP”). Concentrarea se realizează prin achiziționare de acțiuni.
1.

La data de 8 septembrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Prezenta notificare vizează următoarele întreprinderi: — Cambourne Life Investment Pte. Ltd. (Singapore), controlată de GIC Pte. Ltd; — Massachusetts Mutual Life Insurance Company (Statele Unite); — Rothesay HoldCo UK Ltd (Regatul Unit). Cambourne Life Investment Pte. Ltd („Cambourne”) și Massachusetts Mutual Life Insurance Company („MassMutual”) dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii Rothesay HoldCo UK Ltd din Regatul Unit („Rothesay”), la care Blackstone Group LP („Blackstone”) este deja acționar majoritar. Concentrarea se realizează prin achiziționare de acțiuni.
1.

La data de 15 septembrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Prezenta notificare vizează următoarele întreprinderi: — AES Corporation Inc. (Statele Unite ale Americii); — Siemens AG (Germania); — Fluence Energy LLC (Statele Unite ale Americii), controlată de AES Corporation Inc. și de Siemens AG. AES Corporation Inc. („AES”) și Siemens AG („Siemens”) dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii Fluence Energy LLC („Fluence Energy”). Concentrarea se realizează prin achiziționare de acțiuni într-o societate nou-creată, care constituie o întreprindere comună.
1.

La data de 4 octombrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Prezenta notificare vizează următoarele întreprinderi: — Robert Bosch GmbH („Bosch”, Germania); — Huayu Automotive Systems Company Ltd („HASCO”, China), controlată, prin SAIC Motor Corporation, de către Comisia de supraveghere și administrare a activelor deținute de stat, din cadrul Administrației municipale Shanghai; — Bosch Automobile Steering (Nanjing) Co., Ltd („ASCN”, China), controlată de Bosch. Prin intermediul întreprinderii lor comune Bosch HUAYU Steering Systems Co., Ltd, Bosch și HASCO dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii ASCN. Concentrarea se realizează prin achiziționare de acțiuni.
—

UMG ABS, Ltd („UMG”, Japonia), controlată de Ube Industries, Ltd. („UBE”, Japonia) și Mitsubishi Chemical Corporation („MCC”, Japonia, fosta Mitsubishi Rayon Co., Ltd – „MR”). MCC aparține în ultimă instanță întreprinderii Mitsubishi Chemical Holdings Corporation („MCH”, Japonia).
2.

În urma primei etape a investigației efectuate de Comisie, s-au ridicat serioase semne de întrebare cu privire la compatibilitatea tranzacției cu piața internă și cu Acordul privind SEE. La 11 august 2016, Comisia a inițiat procedura prevăzută la articolul 6 alineatul (1) litera (c) din Regulamentul privind concentrările economice. Părțile au prezentat observații scrise cu privire la decizia adoptată în temeiul articolului 6 alineatul (1) litera (c) la 26 August 2016.
(1)

Proiectul de decizie anexat declară concentrarea dintre The Dow Chemical Company („Dow”, Statele Unite) și E.I. du Pont de Nemours and Company („DuPont”, Statele Unite) ca fiind compatibilă cu piața internă și cu funcționarea Acordului privind SEE, în conformitate cu articolul 2 alineatul (2) și articolul 8 alineatul (2) din Regulamentul privind concentrările economice și cu articolul 57 din Acordul privind SEE.
—

Mitsui & Co., Ltd. și Mitsui & Co. Europe Plc (denumite împreună „întreprinderile Mitsui”, Japonia);
1.

La data de 23 noiembrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Prezenta notificare vizează următoarele întreprinderi: — Engie SA („Engie”, Franța); — IPM Energy Trading Limited („IPMETL”, Regatul Unit), controlată de Engie și Mitsui Co., Ltd; — International Power Fuel Company Limited („IPFC”, Regatul Unit), controlată de Engie și Mitsui Co., Ltd. Engie dobândește în mod indirect, în sensul articolului 3 alineatul (1) litera (b) din Regulamentul privind concentrările economice, controlul unic asupra întregilor întreprinderi IPMETL și IPFC. Concentrarea se realizează prin achiziționare de acțiuni.
1.

La data de 17 noiembrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Notificarea respectivă vizează următoarele întreprinderi: — Rubis Terminal (Franța), care aparține grupului Rubis; — Phillips 66 Central Europe Inc. (SUA), care aparține grupului Phillips 66; — Zeller et Compagnie (Franța). Rubis Terminal și Phillips 66 Central Europe Inc. dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întregii întreprinderi Zeller et Compagnie. Concentrarea se realizează prin achiziționare de acțiuni.
1.

La data de 23 noiembrie 2017, Comisia Europeană a primit, în temeiul articolului 4 din Regulamentul (CE) nr. 139/2004 al Consiliului (1), o notificare a unei concentrări propuse. Notificarea vizează următoarele întreprinderi: — Kyocera Corporation (Japonia) („Kyocera”); — Ryobi Limited (Japonia) („Ryobi”); — Ryobi Dalian Machinery Co., Ltd. (China) („RDM”); — Ryobi Sales Co. (Japonia) („Ryobi Sales”); — Kyocera Industrial Tools Co., Ltd. (Japonia) („KIT”). Kyocera dobândește, în sensul articolului 3 alineatul (1) litera (b) din Regulamentul privind concentrările economice, controlul asupra întregii întreprinderi KIT și asupra întregii întreprinderi Ryobi Sales. Kyocera și Ryobi dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii RDM. Concentrarea se realizează prin achiziționare de acțiuni într-o societate nou-creată, care constituie o întreprindere comună și, în al doilea caz, prin achiziționare de acțiuni.
11.

Am respins cererea părților care au făcut notificarea cu privire la o audiere orală suplimentară. Articolul 14 alineatele (1) și (2) din Regulamentul (CE) nr. 802/2004 (9) prevede doar dreptul de a solicita o audiere orală oficială în observațiile scrise referitoare la comunicarea privind obiecțiunile, și nu în observațiile formulate cu privire la o scrisoare de expunere a faptelor (10). Din formularea scrisorii de expunere a faptelor, care corelează fiecare element al dovezii cu secțiunile și paragrafele specifice ale CO, rezultă clar că această scrisoare de expunere a faptelor nu conține nicio obiecțiune nouă, comparativ cu cele prevăzute deja în CO, ci doar identifică noi dovezi care susțin aceleași obiecții. Faptul că o parte dintre aceste dovezi suplimentare erau deja prezente în dosar la momentul emiterii CO este nesemnificativ, criteriul pertinent pentru a distinge între o CO suplimentară și o scrisoare de expunere a faptelor fiind existența sau inexistența unor obiecțiuni noi. Nu există nicio dovadă că echipa responsabilă de caz ar fi ascuns probe până după audierea orală, astfel încât să priveze audierea orală de scopul său.
5.

La 22 martie 2016, în urma unei solicitări motivate, am admis audierea Avio s.p.a., un concurent al ASL, ca parte terță interesată în temeiul articolului 5 din Decizia 2011/695/UE. La 24 iunie 2016, în urma unei solicitări motivate din partea acestora, am admis MacDonald, Dettwiler and Associates Ltd. (Canada), și filiala sa Space Systems/Loral (SUA), un concurent al Airbus, ca părți terțe interesate.